**SCOALA GIMNAZIALA VARTOAPELE DE SUS**

**SCURT ISTORIC AL LOCALITATII SI SCOLII:**

**LOCALITATEA**  Vartoapele de Sus este asezata in partea centrala a judetului Teleorman, fiind strabatuta de paraul Cainelui.

 Localitatea se afla la rasarit de municipiul Rosiorii de Vede, la o distanta de 20km, de care se leaga prin drumul judetean 612C si o cale ferata ce apartine regionalei Bucuresti- Craiova.

 Fata de resedinta de judet- municipiul Alexandria, localitatea se afla la o distanta de 30 km.

 Localitatea are o suprafata de 5347km patrati si un numar de 3208 locuitori. Se invecineaza la N cu comuna Necsesti,la E cu comuna Olteni, la S cu comuna Calinesti si la V cu comuna Radoiesti.

 Forma predominanta de relief este campia, iar clima este temperat-continentala, cu diferente mari de temperatura de la vara la Iarna.

**SCOALA.** Prima atestare documentara a scolii dateaza din 1847. Actualul local al scolii a fost dat in folosinta in anul 1954. Acesta avea 4 Sali de clasa, 1hol mare, 1 cancelarie si un cabinet pentru director. Datorita cresterii natalitatii si generalizarii invatamantului de 8 ani, s-a simtit nevoia extinderii localului scolii, astfel incat in 1969, s-a construit corpul al II-lea, cu inca 3 sali de clasa. In 1978 s-a construit al treilea corp de scoala care cuprinde un atelier si o sala de sport. Intre anii 1980-1991 scoala a functionat ca scoala generala cu clasele I-X. Incepand cu 1992 s-a revenit la scoala cu clasele I-VIII.

 In 2006 scoala a fost desemnata ca unitate cu personalitate juridica, iar acum are arondate ca structuri urmatoarele unitati:

 - Gradinita nr. 1 Vartoapele de Sus

* Gradinita nr. 2 Vartoapele de Jos
* Gradinita nr. 3 Garegau

 In anul 2010 a avut loc comasarea iar ca structuri au ramas numai gradinitele de pe raza comunei. Avantajul comasarii a fost renuntarea lucrului la simultan.

In prezent populatia scolara a comunei numara 201 elevi si 95 de prescolari. Scoala are 16 Sali de clasa, 1 laborator, 1 biblioteca si 1 sala de sport.